98/83/EY: Komission päätös, tehty 8 päivänä tammikuuta 1998, tiettyjen kolmansien maiden ja tiettyjen kolmansien maiden alueiden tunnustamisesta vapaaksi (kaikista Citrukselle patogeenisistä) Xanthomonas campestris-, Cercospora angolensis- Carv. & Mendes- tai (kaikista Citrukselle patogeenisistä) Guignardia citricarpa Kiely -kannoista



Virallinen lehti nro L 015 , 21/01/1998 s. 0041 - 0042



KOMISSION PÄÄTÖS, tehty 8 päivänä tammikuuta 1998, tiettyjen kolmansien maiden ja tiettyjen kolmansien maiden alueiden tunnustamisesta vapaaksi (kaikista Citrukselle patogeenisistä) Xanthomonas campestris-, Cercospora angolensis- Carv. & Mendes- tai (kaikista Citrukselle patogeenisistä) Guignardia citricarpa Kiely -kannoista (98/83/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kasvien tai kasvituotteiden haitallisten organismien yhteisöön kulkeutumisen ja siellä leviämisen estämiseen liittyvistä toimenpiteistä 21 päivänä joulukuuta 1976 annetun neuvoston direktiivin 77/93/ETY (1), sellaisena kuin se on viimeksi muutettuna komission direktiivillä 97/14/EY (2), ja erityisesti sen liitteessä IV olevan A osan I luvun 16.2, 16.3 ja 16.3(a) kohdan, sekä katsoo, että liitteessä IV olevan A osan I luvun 16.2, 16.3 ja 16.3(a) kohdan määräykset viittaavat Citrus L.-, Fortunella Swingle-, Poncirus Raf. -hedelmiin ja niiden hybrideihin, jotka ovat peräisin kolmansista maista, joissa tiedetään esiintyvän (kaikkia Citrukselle patogeenisiä) Xanthomonas campestris-, Cercospora angolensis Carv. & Mendes- tai (kaikkia Citrukselle patogeenisiä) Guignardia citricarpa Kiely -kantoja, kyseisiä määräyksiä olisi vahvistettava ja yksi keino päämäärän saavuttamiseksi on muun muassa määrittää (kaikista Citrukselle patogeenisistä) Xanthomonas campestris-, Cercospora angolensis Carv. & Mendes- tai (kaikista Citrukselle patogeenisistä) Guignardia citricarpa Kiely -kannoista vapaaksi tunnustetut kolmannet maat ja määrittää kyseisistä haitallisista organismeista vapaat alueet niissä kolmansissa maissa, joissa niitä tiedetään esiintyvän, tiedot on toimittanut Euroopan ja Välimeren maiden kasvinsuojelujärjestö ja "Centre for Agriculture and Bioscience International", tämä päätös ei rajoita sen myöhempää toteamista, että edellä mainittu haitallinen organismi tai mainittuja haitallisia organismeja esiintyy mainituissa maissa tai mainituilla kolmansien maiden alueilla, komissio varmistaa, että kyseiset kolmannet maat toimittavat kaikki tekniset tiedot, joita vaaditaan kyseisen tilanteen kehittymisen valvonnassa, ja tässä päätöksessä säädetyt toimenpiteet ovat pysyvän kasvinsuojelukomitean lausunnon mukaiset, ON TEHNYT TÄMÄN PÄÄTÖKSEN: 1 artikla Vahvistetaan, että seuraavat kolmannet maat tunnustetaan vapaiksi (kaikista Citrukselle patogeenisistä) Xanthomonas campestris -kannoista: - kaikki sitrushedelmiä tuottavat Euroopan ja Välimeren alueen kolmannet maat, mukaan lukien Eurooppa, Algeria, Kypros, Egypti, Israel, Libya, Malta, Marokko, Tunisia ja Turkki; - Afrikassa: Etelä-Afrikka, Gambia, Ghana, Guinea, Kenia, Sudan, Swazimaa, Zimbabwe; - Keski- tai Etelä-Amerikassa ja Karibialla: Bahamasaaret, Belize, Chile, Kolumbia, Costa Rica, Kuuba, Ecuador, Honduras, Jamaika, Meksiko, Nicaragua, Peru, Dominikaaninen tasavalta, Saint Lucia, El Salvador, Surinam, Venezuela. 2 artikla Vahvistetaan, että seuraavat alueet tunnustetaan vapaiksi (kaikista Citrukselle patogeenisistä) Xanthomonas campestris -kannoista: - Argentiinassa: Catamarca, Jujuy, Salta ja Tucumán; - Australiassa: Uusi Etelä-Wales, Queensland, Etelä-Australia ja Victoria; - Brasiliassa: São Paolo, Presidente Prudenten aluetta lukuun ottamatta; - Yhdysvalloissa: Arizona, Kalifornia, Florida (Dade Countyn ja Manatee Countyn alueita lukuun ottamatta), Guam, Havaiji, Louisiana, Pohjois-Mariaanit, Puerto Rico, Amerikan Samoa, Texas ja Yhdysvaltain Neitsytsaaret; - koko Uruguay, lukuun ottamatta Chapicuy-joen pohjoispuolella sijaitsevia Salton, Riveran ja Paysandun alueita. 3 artikla Vahvistetaan, että seuraavat kolmannet maat tunnustetaan vapaiksi Cercospora angolensis Carv. & Mendes -kannoista: - kaikki sitrushedelmiä tuottavat kolmannet maat Pohjois-, Keski- tai Etelä-Amerikassa ja Karibialla, Aasiassa (Jemeniä lukuun ottamatta), Euroopassa ja Oseaniassa; - kaikki sitrushedelmiä tuottavat Afrikan kolmannet maat, lukuun ottamatta Angolaa, Kamerunia, Keski-Afrikan tasavaltaa, Gabonia, Guineaa, Keniaa, Mosambikia, Nigeriaa, Ugandaa, Kongon demokraattista tasavaltaa, Sambiaa ja Zimbabwea. 4 artikla Vahvistetaan, että seuraavat kolmannet maat tunnustetaan vapaiksi (kaikista Citrukselle patogeenisistä) Guignardia citricarpa Kiely -kannoista: - kaikki sitrushedelmiä tuottavat kolmannet maat Pohjois-, Keski- tai Etelä-Amerikassa, Karibialla ja Euroopassa; - kaikki sitrushedelmiä tuottavat Aasian kolmannet maat, lukuun ottamatta Bhutania, Kiinaa, Indonesiaa, Filippiinejä ja Taiwania; - kaikki sitrushedelmiä tuottavat Afrikan kolmannet maat, lukuun ottamatta Etelä-Afrikkaa, Keniaa, Mosambikia, Sambiaa ja Zimbabwea; - kaikki sitrushedelmiä tuottavat Oseanian kolmannet maat, lukuun ottamatta Australiaa, Uutta-Seelantia ja Vanuatua. 5 artikla Vahvistetaan, että seuraavat alueet tunnustetaan vapaiksi (kaikista Citrukselle patogeenisistä) Guignardia citricarpa Kiely -kannoista: - Etelä-Afrikassa: Western Cape; - Australiassa: Etelä-Australia, Länsi-Australia ja Pohjoisterritorio; - Kiinassa: kaikki alueet, lukuun ottamatta Sichuania, Yunnania, Guangdongia, Fujiania ja Zhejiangia. 6 artikla Tämä päätös on osoitettu kaikille jäsenvaltioille. Tehty Brysselissä 8 päivänä tammikuuta 1998. Komission puolesta Franz FISCHLER Komission jäsen (1) EYVL L 26, 31.1.1977, s. 20 (2) EYVL L 87, 2.4.1997, s. 17